Deltagermedaljen
Store norske leksikon,Historie,Historiske hjelpevitenskaper,Ordener
Deltagermedaljen, norsk krigsdekorasjon, innstiftet 19. september 1945, etter andre verdenskrig. Medaljen er utført i bronse med riksvåpenet og omskriften 9 APRIL 1940 – 8 MAI 1945 på adversen, og har bånd i norske farger.
Den ble tildelt følgende grupper: norsk og alliert personell som deltok i krigen i Norge 1940 i minst fem dager personell som under krigen tjenestegjorde i de væpnede norske styrker og handelsflåten utenfor Norge i minst fire måneder personell som ble oppsatt i Norge vinteren 1944–1945 og deltok i felttoget i Finnmark i minst en måned alliert personell som deltok i Norges frigjøring i minst 1 måned personell i Hjemmestyrkene som før 8. mai 1945 hadde tjenestegjort i minst fire måneder Deltagermedaljen med rosett ble tildelt for spesiell innsats.Medaljen har, etter et opphold fra begynnelsen av 1950-årene til 1979, vært utdelt også i nyere tid, senest i 2015. Les mer i Store norske leksikon krigsdekorasjoner Norges forsvar under andre verdenskrig Norge under andre verdenskrig